पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की बढ़ती रफ्तार को रोकने के लिए महामारी रेड अलर्ट जन अनुशासन पखवाड़े के तहत पिछले 3 दिनों से चल रही पुलिस की सख्ती का असर नागौर शहर में दिखने लग गया है। गुरुवार को शहर की सभी सड़कें, चौराहे सूने नजर आये। बाज़ार भी वीरान रहे, अब लोग भी बिना मतलब घरों से नहीं निकल रहे हैं। ये देखकर ऐसा लग रहा था मानो नागौर शहर बोल रहा हो कि " ये जिंदगी बचाने की वीरानी है"।
गुरुवार को नागौर में क्या हालात रहे, देखें तस्वीरों में
नागौर की सड़कों पर गुरुवार को किसी भी इलाके में लोगों की भीड़ या आवाजाही नहीं दिखी। पब्लिक ट्रांसपोर्ट यानी रोडवेज बसें, टेम्पो व निजी बसें भी चल रही हैं पर अब संक्रमण के डर के चलते इनमें भी बहुत कम यात्री सफर करते दिखे। शहर के मुख्य चौराहों पर इक्का-दुक्का वाहन व पैदल लोग घूमते नजर आए।
शहर के हार्ट कहे जाने वाले गांधी चौक की सारी दुकानें बंद हैं। आम दिनों में यहां पैर रखने की जगह नहीं मिलती है और वाहनों की लंबी कतार देखने को मिलती हैं। अब पूरे चौक में सन्नाटा पसरा हुआ है।
यह तस्वीर नागौर के सदर बाज़ार की है। लॉकडाउन के दिनों में भी अक्सर दुकानदार चोरी-छिपे सामान बेचते नजर आ रहे थे पर अब पुलिसिया सख्ती, भारी जुर्माने और संक्रमण के खौफ के चलते यहां भी कोई नजर नहीं आया। कोरोना के डर की वजह से सदर बाजार व इसके आसपास की सभी सड़कें सूनी पड़ी है।
महामारी रेड अलर्ट जन अनुशासन पखवाड़े से पहले तक गली-मौहल्लों में लोग बाहर निकल रहे थे और चबूतरों पर बैठे गप्पे मारते देखे जाते थे, लेकिन अब ये गली-मौहल्ले भी सूने नजर आ रहे हैं। ऐसा लग रहा था मानो सभी कहीं बाहर चले गए हो। लगातार बढ़ाते संक्रमण और बढ़ती मौतों के आंकड़े के बाद अब लोग घरों से निकलने से बच रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn